Sõber!
Kui silmapiirile ilmub mootorratas, muutub kõik kapitaalselt.
See on kannapöördekoht elus!
Mõni mees on leidnud sel viisil naise, mõni naine aga mehe…
Mõni on sel viisil kaotanud elu ja mõni hoopis leidnud, et ta on tegelikult sada protsenti elus!
Sellest tahabki Sepo rääkida.
Sellest, kui sarnased on inimolevus ja ta mootoriga sõber.
Ja sellest, kui ebatäiuslik on vahel inimene mootorratta kõrval.
Abiks on tal mootorrattapiibel – nii nimetavad asjatundjad Arseni Palu legendaarset „Mootorratta juhi õpikut“.
See on teos, mis ei vaja kommentaare, sest annab ise kõik kommentaarid elu kohta planeedil Maa.
Kui Sinul, kallis sõber, oleks mootorratas, siis kelle sa võtaksid endaga sõidule? Ja kuhu tahaksid sa jõuda?
Sepo Seeman avab mootorratta juhi õpiku ning sealt tuleb kulda.
Kui mootori töötamise põhimõtted on üksipulgi selgeks saanud, siis võib minna iseseisvale sõidule.
Tule etendusele ja su süüteküünal saab taas puhtaks!
Tule etendusele ja su esilatern põleb taas heledalt!
Unistused tuleb teha teoks.
SEPO SEEMAN MONOKOMÖÖDIAS “MEES JA MOOTORRATTAÕPIK”
LAVASTAJA TIIT PALU